T20I-wêreldbeker 2012

Die T20I-wêreldbeker 2012 (Engels: 2012 ICC World Twenty20) is van 18 September tot 7 Oktober 2012 in Sri Lanka beslis. Dit was die vierde T20I-wêreldbeker in T20I-krieket wat deur die Internasionale Krieketraad (IKR) aangebied is. Destyds is dié toernooi Wêreldtwintig20 2012 genoem, maar sedert die 2021-toernooi staan dit as T20I-wêreldbeker bekend. Die manstoernooi is gelyktydig met die vrouetoernooi gehou en beide die halfeindrondte en die eindstryde van albei toernooie is op dieselfde dag op dieselfde stadions gespeel. Dit was die eerste T20I-wêreldbekertoernooi wat in ’n Asiatiese land aangebied is.

Die toernooi se formaat van 2007, 2009 en 2010 het onveranderd gebly en twaalf nasionale krieketspanne het aan die T20I-wêreldbeker 2012 deelgeneem: Die destydse tien toetskrieketlande (Australië, Bangladesj, Engeland, Indië, Nieu-Seeland, Pakistan, Sri Lanka, Suid-Afrika, Wes-Indië en Zimbabwe), saam met die wenners van die kwalifisering (Afghanistan en Ierland). Tydens die T20I-wêreldbeker 2012 is 27 wedstryde gespeel, waaronder twaalf in die eerste rondte, twaalf in die Super Agt en drie in die uitklopfase, insluitende die eindstryd. Die spanne is in vier groepe van drie spanne elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna vir die Super Agt gekwalifiseer. In die Super Agt is die spanne in twee groepe van vier spanne elk verdeel, waarvan die twee beste spanne tot die halfeindrondte gevorder en die wenners van hierdie wedstryde in die eindstryd ontmoet het.

Australië, Pakistan, Sri Lanka en Wes-Indië het vir die halfeindrondte gekwalifiseer. Sri Lanka het Pakistan en Wes-Indië het Australië geklop, waardeur die gasheer Sri Lanka en Wes-Indië in die eindstryd ontmoet het. Wes-Indië het Sri Lanka in die eindstryd op die R. Premadasa-stadion in Colombo met 36 lopies verslaan en sodoende sy eerste internasionale kriekettitel sedert die Kampioenetrofee 2004 ingepalm. Die verdedigende wêreldkampioen Engeland en Suid-Afrika is in die Super Agt uitgeskakel.

Toewysing 
Die Internasionale Krieketraad het Sri Lanka as gasheer vir die T20I-wêreldbeker 2012 aangewys. Ná die Kampioenetrofee 2002 was dit die tweede kriekettoernooi wat geheel en al in Sri Lanka aangebied is.

Deelnemers 
Die volgende twaalf spanne het vir die T20I-wêreldbeker 2012 gekwalifiseer: Australië, Bangladesj, Engeland, Indië, Nieu-Seeland, Pakistan, Sri Lanka (gasheer), Suid-Afrika, Wes-Indië en Zimbabwe het as volle lede van die Internasionale Krieketraad met toetskrieketstatus regstreeks vir die T20I-wêreldbeker 2012 gekwalifiseer. Afghanistan en Ierland het as wenners van die kwalifisering vir dié toernooi gekwalifiseer. Vervolgens was daar geen verandering aan die deelnemende spanne teenoor die 2010-toernooi nie.

Stadions 
Tydens die toernooi is drie Sri Lankaanse stadions gebruik. Altesaam 27 wedstryde is tydens die T20I-wêreldbeker 2012 gespeel, waaronder twee halfeindstryde en die eindstryd.

Formaat 
Die T20I-wêreldbeker 2012 is oor 20 dae tussen twaalf verskillende nasies oor 27 wedstryde beslis. Dit het op 18 September 2012 op Mahinda Rajapaksa-stadion in Hambantota met die openingswedstryd tussen die gasheer Sri Lanka en Zimbabwe begin. Die toernooi het geëindig op R. Premadasa-stadion in Colombo op 7 Oktober met die eindstryd tussen Wes-Indië en Sri Lanka, waartydens Wes-Indië die T20I-wêreldbekertrofee ingepalm het. Dieselfde formaat is voorheen tydens die T20I-wêreldbekertoernooie in 2007, 2009 en 2010 ingespan.

Kalender 
Die volgende tabel dui die T20I-wêreldbeker 2012 se daaglikse program aan. ’n Pers blokkie dui op wedstryde tydens die eerste rondte, ’n siaan blokkie op die Super Agt, ’n groen blokkie op wedstryde tydens die uitklopfase en ’n geel blokkie op die eindstryd.

Groepe 

Die eerste rondte is op die volgende stede verdeel:
 Groep A: Colombo
 Groep B: Colombo
 Groep C: Hambantota
 Groep D: Pallekele

Eerste rondte en Super Agt 
Die T20I-wêreldbeker 2012 is deur twaalf nasionale krieketspanne beslis. Vir die eerste rondte is die twaalf deelnemende spanne in vier groepe van drie spanne elk verdeel; elke span het een wedstryd teen elk van die ander spanne in dieselfde groep gespeel, dus het elke span twee wedstryde in die eerste rondte gespeel. Twee punte is vir ’n oorwinning toegeken, een vir ’n onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die twee beste spanne van elke groep het na die Super Agt deurgedring.

In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), is die wedstryd deur ’n Superboulbeurt beslis. Dit was van toepassing in alle fases van die toernooi. Die Superboulbeurt is ingespan vir die beslissing van twee wedstryde, dié tussen Nieu-Seeland en Sri Lanka in Groep 1 op 27 September, asook dié tussen Wes-Indië en Nieu-Seeland in dieselfde groep op 1 Oktober.

Die Super Agt is deur agt spanne in twee groepe van vier spanne elk beslis, waartydens elke span een wedstryd teen elk van die ander spanne in dieselfde groep gespeel het, dus het elke span drie wedstryde in die Super Agt gespeel. Die kwalifisering was gegrond op dieselfde kriterias as in die eerste rondte.

Uitklopfase 
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die wenner en naaswenner van elk van die Super Agt-groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wenner deur ’n Superboulbeurt bepaal.

Skeidsregters en wedstrydbeamptes 
’n Paneel van 13 skeidsregters en drie wedstrydbeamptes is vir die toernooi ingespan.

Skeidsregters

Wedstrydbeamptes

Wedstryde 

Die wedstryde is in drie fases opgedeel, naamlik die eerste rondte, die Super Agt en die uitklopfase. Die groepe is op 21 September 2011 bekend gemaak.

Eerste rondte 
Twaalf spanne het aan die eerste rondte deelgeneem. Die boonste twee spanne in elke groep het na die Super Agt deurgedring.

Groep A

Groep B

Groep C

Groep D

Super Agt 

Agt spanne het aan die Super Agt deelgeneem. Die boonste twee spanne in elke groep het na die uitklopfase deurgedring.

Groep 1

Groep 2

Uitklopfase

Halfeindrondte

Eindstryd

Statistiek

Finale puntestand 

Hierdie tabel toon die finale puntestand van al die twaalf deelnemende nasionale krieketspanne in die T20I-wêreldbeker 2012.

Meeste lopies en paaltjies

Sien ook

Verwysings

Eksterne skakels 
  Amptelike webwerf
  T20I-wêreldbeker 2012 op ESPNcricinfo

Geskiedenis van Sri Lanka
Krieketkompetisies in Sri Lanka
2012
Sport in 2012